b"\n_START_ARTICLE_\nHenning Primdahl\n_START_PARAGRAPH_\nHenning Primdahl (1971 i Randers) er en fiktiv sportsdirekt\xc3\xb8r, der optr\xc3\xa6der i programmet Team Easy On, der er indslag i det danske satireprogram Drengene fra Angora. Han bliver spillet af komikeren Rune Tolsgaard._NEWLINE_Primdahl er sportsdirekt\xc3\xb8r p\xc3\xa5 cykelholdet Team Easy On, der best\xc3\xa5r af ham, bjergrytteren Bobby Olsen, der ogs\xc3\xa5 er holdkaptajn og den hollandske sprinter Pim de Keysergracht ligesom resten af cykelholdet meget naiv. Han tror selv at de kan vinde Tour de France ved at tr\xc3\xa6ne to gange om ugen, og drikke kaffe og spise wienerbr\xc3\xb8d. Henning g\xc3\xb8r forskel p\xc3\xa5 sine ryttere, hvor han har Pim som favorit og k\xc3\xb8rer h\xc3\xa5rdt p\xc3\xa5 Bobby._NEWLINE_Henning voksede op i Randers i 1970'erne, alene sammen med sin mor, da hans far havde forladt familien da han ikke var s\xc3\xa6rlig gammel (Henning har ikke haft nogen kontakt med ham siden, hvilket han har det fint med). Henning besluttede sig for at f\xc3\xa5 en tidlig karriere i erhvervslivet og gik ud af 7. klasse i 1984. Han begyndte at s\xc3\xa6lge l\xc3\xa6dersko i en lokal butik. Da han blev \xc3\xa6ldre l\xc3\xa6rte han Bobby \xe2\x80\x93 der kom fra Hammel men boede i Randers \xe2\x80\x93 at kende. Da Henning p\xc3\xa5 et tidspunkt tog en tur til Red Light District i Amsterdam, m\xc3\xb8dte han Pim, der var s\xc3\xb8n til \xc3\xa9n af omr\xc3\xa5dets prositurerede som han var blevet betjent af. I 2001 Startede Henning et cykelhold, hvor han ansatte Bobby og Pim som ryttere. S\xc3\xa5 blev han ringet op af kondomfirmaet Easy On, hvor de tilb\xc3\xb8d ham 15.000 kroner for at sponsorere cykelholdet. De skulle derfor ogs\xc3\xa5 kalde holdet for: Team Easy On._NEWLINE_Figuren er set som et eksempel p\xc3\xa5 social satire, hvor der g\xc3\xb8res grin med sociale tabere."